പൂക്കാട്ടുപടി

പുക്കാട്ടുപടി എറണാകുളം ജില്ലയിലെ കിഴക്കമ്പലം, എടത്തല  ഗ്രാമപഞ്ചായത്തുകളിലായി സ്ഥിതി ചെയ്യുന്ന കൊച്ചി നഗരത്തിൻ്റെ ഒരു പ്രാന്തപ്രദേശമാണ്. ഇത് മധ്യ കേരള ഡിവിഷന്റെ ഭാഗമാണ്. കൊച്ചിയുടെ അതിദ്രുതമായ വികസനത്തിന് ആനുപാതികമായി ഈ പഞ്ചായത്തുപ്രദേശവും ക്രമേണ ഒരു ഉപനഗരമായി മാറിക്കൊണ്ടിരിക്കുന്നു. ആലുവ താലൂക്കും കുന്നത്തുനാട് താലൂക്കും ഇവിടെ സംഗമിക്കുന്നു. നിരവധി വ്യവസായസ്ഥാപനങ്ങളും സർക്കാർ സ്ഥാപനങ്ങളും ഇവിടെ പ്രവർത്തിക്കുന്നു. നഗരമധ്യത്തിൽ നിന്ന് ഏകദേശം 15 കിലോമീറ്റർ (9.3 മൈൽ) കിഴക്കായി സ്ഥിതി ചെയ്യുന്ന ഇത് ആലുവയിൽ നിന്ന് എഫ്.എ.സി.ടി, ബി.പി.സി.എൽ വഴി തൃപ്പൂണിത്തുറയിലേക്കും  കിഴക്കമ്പലം വഴി കോലഞ്ചേരിയിലേക്കും പെരുമ്പാവൂരിൽ നിന്ന് എറണാകുളത്തേക്ക് എൻപിഒഎൽ അല്ലെങ്കിൽ ഇടപ്പള്ളി വഴിയും പോകുന്ന പ്രധാന ബസ് റൂട്ടുകളുടെ ഒരു കവലയാണ്.    

ജില്ലാ ആസ്ഥാനമായ കാക്കനാടിന് 10 കിലോമീറ്റർ കിഴക്കായി സംസ്ഥാന തലസ്ഥാനമായ തിരുവനന്തപുരത്തുനിന്ന് 216 കിലോമീറ്റർ അകലെയായി ഈ പട്ടണം സ്ഥിതിചെയ്യുുന്നു. ഇവിടേയ്ക്ക് ഇടപ്പള്ളിയിൽ നിന്ന് 11 കിലോമീറ്ററും ആലുവ മെട്രോ സ്റ്റേഷനിൽ നിന്ന് 10 കിലോമീറ്ററും ദൂരമുണ്ട്. കൊച്ചി നഗരത്തിലെ ഒരു പ്രാന്തപ്രദേശമായതിനാൽ, കൊച്ചി നഗരത്തിലെ പ്രധാന കേന്ദ്രങ്ങളും പുക്കാട്ടുപടിയും തമ്മിലുള്ള ദൂരം ഏതാണ്ട് തുല്യമാണെന്നത് പുക്കാട്ടുപടിയുടെ ഏറ്റവും വലിയ നേട്ടമാണ്.    

തെക്ക് ഭാഗത്ത് പഴങ്ങനാട്, കിഴക്കമ്പലവും, കിഴക്ക് ഭാഗത്ത് ഊരക്കാട്, താമരച്ചാൽ തെക്കുപടിഞ്ഞാറ് കാക്കനാട്, വടക്ക് ഭാഗത്ത് സൌത്ത് വാഴക്കുളം, മലയിടംതുരുത്ത്, വടക്കുപടിഞ്ഞാറ് ചൂണ്ടി എന്നിവയാണ് ഇതിന്റെ അതിരുകൾ.            

 അവലംബം 

Category:എറണാകുളം ജില്ലയിലെ ഗ്രാമങ്ങൾ